
ΝΟΜΟΣ ΥΠ' ΑΡΙΘ. 2072 

Ρύθμιση επαγγέλματος ειδικού τεχνικού προθετικών και ορθω- 
τικών κατασκευών και λοιπών ειδών αποκατάστασης και άλ¬ 
λες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α’ 

Άρθρο 1 

Ειδικός τεχνικός προθετικών ή ορθωτικών 
κατασκευών και άσκηση επαγγέλματος 

1. Ειδικός τεχνικός προθετικών και ορθωτικών κατασκευών 
είναι ο τεχνικός, που έχει εξειδικευτεί να σχεδιάζει, μετρά, 
κατασκευάζει και εφαρμόζει προθετικά και ορθωτικά μηχα¬ 
νήματα, σύμφωνα με τις γραπτές οδηγίες και εντολές του 
παραγγέλλοντος ιατρού. Με απόφαση του Υπουργού Υγείας, 
Πρόνοιας και Κοινωνικών Ασφαλίσεων, που δημοσιεύεται 
στην Εφημερίδα της Κυβερνήσεως, καθορίζονται λεπτομε¬ 
ρώς τα καθήκοντα και οι υποχρεώσεις των ειδικών προθε¬ 
τικών, ορθωτικών και λοιπών ειδών αποκατάστασης. 

2. Το επάγγελμα του ειδικού τεχνικού προθετικών και 
ορθωτικών κατασκευών ασκείται ύστερα από άδεια του 
Υπουργού Υγείας, Πρόνοιας και Κοινωνικών Ασφαλίσεων. 
Άδεια ασκήσεως επαγγέλματος δεν απαιτείται για τους 
κατά τη δημοσίευση του παρόντος εργαζόμενους σε κρατικά 
νοσοκομεία ή εξειδικευμένα προνοιακά ιδρύματα ν.π.δ.δ., 
ν.π.ι.δ., Ι.Κ.Α., που ασκούν τα καθήκοντα τεχνικού ορθωτικών 
ή προθετικών κατασκευών. 

3. Άδεια άσκησης επαγγέλματος ειδικού τεχνικού προ¬ 
θετικών και ορθωτικών κατασκευών χορηγείται χωρίς εξε¬ 
τάσεις σε Έλληνες πολίτες και σε ομογενείς εγκατεστη¬ 
μένους μονίμως στην Ελλάδα, ως και σε πολίτες των χωρών 
της Ευρωπαϊκής Κοινότητας, εφόσον κατέχουν πτυχίο α¬ 
νώτατης ή ανώτερης ή μέσης τεχνικής επαγγελματικής 
σχολής της αλλοδαπής ειδικότητας προθετικών ή ορθωτικών 


κατασκευών, που να καλύπτει εκπαίδευση διάρκειας του¬ 
λάχιστον τριών ετών. 

4. Σε περίπτωση που ιδρυθεί στην ημεδαπή ειδική σχολή 
προθετικών και ορθωτικών μηχανημάτων τριετούς τουλάχι¬ 
στον φοιτήσεως, οι απόφοιτοι αυτής δεν υπόκεινται σε 
εξετάσεις για τη λήψη άδειας ασκήσεως επαγγέλματος 
ενώπιον της υπό τόυ άρθρου 2 προβλεπόμενης εξεταστικής 
επιτροπής. 

Άρθρο 2 

Εξεταστική επιτροπή 

1. Συνιστάται τριμελής εξεταστική επιτροπή, που λειτουρ¬ 
γεί στην Αθήνα, στο Υπουργείο Υγείας, Πρόνοιας και 
Κοινωνικών Ασφαλίσεων και αποτελείται από: 

α. Έναν ιατρό φυσίατρο ή ορθοπεδικό με δετή τουλάχιστον 
άσκηση της ειδικότητας, ως πρόεδρο. 

β. Έναν υπάλληλο του Υπουργείου Υγείας, Πρόνοιας και 
Κοινωνικών Ασφαλίσεων, κατηγορίας ΠΕ ή ΤΕ, που ασκεί 
καθήκοντα προϊσταμένου διευθύνσεως, ως μέλος. 

γ. Έναν εξειδικευμένο επιστήμονα προτεινόμενο από το 
Δ.Σ. του Πανελλήνιου Βιοτεχνικού και Εμπορικού Συλλόγου 
Ορθοπεδικών, ως μέλος. 

2. α. Για κάθε τακτικό μέλος συμπεριλαμβανόμενου και 
του προέδρου, ορίζεται και ένα αναπληρωματικό. 

Ο πρόεδρος του Δ.Σ. του Πανελλήνιου Εμπορικού και 
Βιοτεχνικού Συλλόγου Ορθοπεδικών αναπληρώνεται πάντο¬ 
τε από τον αντιπρόεδρο του συλλόγου αυτού. 

β. Η επιτροπή συγκροτείται με απόφαση του Υπουργού 
Υγείας, Πρόνοιας και Κοινωνικών Ασφαλίσεων με διετή 
θητεία, που δύναται να παραταθεί και για 2 ακόμη χρόνια. 

3. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, που δημοσιεύεται στην Εφημερίδα 
της Κυβερνήσεως, καθορίζονται η διαδικασία των εξετάσεων, 
τυχόν άλλα αναγκαία δικαιολογητικά, που πρέπει να υπο¬ 
βάλουν οι υποψήφιοι, πέραν των αναφερόμενων στις πα¬ 
ραγράφους 1 και 4 του άρθρου 7 του νόμου αυτού και κάθε 
άλλο θέμα σχετικό με τη λειτουργία της εξεταστικής επι¬ 
τροπής. 

4. Οι εξετάσεις αποσκοπούν στην εξακρίβωση των γενικών 

επαγγελματικών γνώσεων και ικανοτήτων : τόυ υποψηφίου. 
Η αποτυχία του υποψηφίου σε πέντε εξεταστικές περιόδους 
συνεπάγεται τον οριστικό αποκλεισμό του από τις εξετάσεις. 

Άρθρο 3 

Ιδρυση και λειτουργία εργαστηρίων προθετικών, 
ορθωτικών και λοιπών ειδών αποκάταστασης 

1. Άδεια ίδρυσης και λειτουργίας ιδιωτικού εργαστηρίου 
κατασκευών προθετικών, ορθωτικών και λοιπών ειδών α¬ 
ποκατάστασης χορηγείται μόνο σε όσους έχουν άδεια ασκή- 
σεως του επαγγέλματος του ειδικού τεχνικού προθετικών 
ή ορθωτικών κατασκευών. 

2. Η άδεια χορηγείται από τον Υπουργό Υγείας, Πρόνοιας 
και Κοινωνικών Ασφαλίσεων ή από άλλο κρατικό όργανο 
εξουσιοδοτούμενο προς τούτο από τον Υπουργό, ύστερα 
από αίτηση του ενδιαφερομένου, όπως ορίζεται στο άρθρο 
4. 

3. Την ευθύνη λειτουργίας του εργαστηρίου έχει ο ειδικός 
τεχνικός προθετικών'και ορθωτικών κατασκευών, στο όνομα 
του οποίου εκδίδεται η σχετική άδεια ανεξαρτήτως εάν 
πρόκειται περί ατομικής ή εταιρικής επιχειρήσεως οποιοσ¬ 
δήποτε μορφής. 

4. Η άδεια ίδρυσης και λειτουργίας εργαστηρίου προθε¬ 
τικών, ορθωτικών και λοιπών ειδών αποκατάστασης χορη¬ 
γείται για συγκεκριμένο χώρο. Σε περίπτωση μεταστέγασης 
του εργαστηρίου η άδεια ίδρυσης και λειτουργίας παύει να 
ισχύει και απαιτείται η χορήγηση νέας άδειας. 

5. Εταιρείες εργαστηρίων προθετικών, ορθωτικών και 
λοιπών ειδών αποκατάστασης μπορούν να συσταθούν από 
οποιοδήποτε φυσικό ή νομικό πρόσωπο, εφόσον έχουν ως 
υπεύθυνο τεχνικό διευθυντή κάτοχο άδειας ειδικού τεχνικού 
προθετικών, ορθωτικών και λοιπών ειδών αποκατάστασης. 

. Η διάταξη αυτή δεν αφορά τις μέχρι την έναρξη ισχύος 
του παρόντος λειτουργούσες εταιρείες, των οποίων κανένας 
μέτοχος δεν είναι ειδικός τεχνικός, υποχρεούμενες όμως, 
εντός έτους από' της ενάρξεως ισχύος του παρόντος, να 
έχουν σαν υπεύθυνο ειδικό τεχνικό διευθυντή κάτοχο άδειας 
ειδικού τεχνικού προθετικών, ορθωτικών και λοιπών ειδών 
αποκατάστασης. 

Άρθρο 4 

Προδιαγραφές χώρου εγκατάστασης εργαστηρίου 
προθετικών, ορθωτικών και λοιπών ειδών 
αποκατάστασης και εξοπλισμός 

* / 

1. Το εργαστήριο προθετικών, ορθωτικών και λοιπών ειδών 
αποκατάστασης είναι ανεξάρτητο και αυτοτελές κατάστημα, 
εφοδιασμένο με τον κατάλληλο και απαραίτητο μηχανολογικό 
εξοπλισμό για την εκτέλεση των εργασιών, που αναλαμβάνει. 

2. Ο μηχανολογικός εξοπλισμός, οι προδιαγραφές του 
χώρου του εργαστηρίου, το απολύτως απαραίτητο τεχνικό 
προσωπικό, καθώς και η επιτροπή γνωμοδοτήσεως για τη 
χορήγηση σχετικής άδειας, καθορίζονται με απόφαση του 
Υπουργού Υγείας, Πρόνοιας και Κοινωνικών Ασφαλίσεων, 
που δημοσιεύεται στην Εφημερίδα της Κυβερνήσεως. Η 
ανωτέρω γνωμοδοτική επιτροπή αποτελείται από: ένα διευ¬ 
θυντή του Υπουργείου Υγείας, Πρόνοιας και Κοινωνικών 
Ασφαλίσεων, ένα μηχανικό του Υπουργείου Υγείας, Πρό¬ 
νοιας και Κοινωνικών Ασφαλίσεων, έναν ιατρό, ορθοπεδικό 
ή φυσίατρο, που ορίζεται από τον Υπουργό με τον ανα¬ 
πληρωτή του. 

Πρόεδρος της ως άνω επιτροπής ορίζεται ο διευθυντής 
του Υπουργείου Υγείας, Πρόνοιας και Κοινωνικών Ασφαλί¬ 
σεων. 


Άρθρο 5 

Ανάκληση άδειας λειτουργίας εργαστηρίων προθετι¬ 
κών, ορθωτικών και λοιπών ειδών αποκατάστασης 

Η άδεια ίδρυσης και λειτουργίας εργαστηρίου προθετικών 
ορθωτικών και λοιπών ειδών αποκατάστασης ανακαλείται 
εάν: 

α. Ο δικαιούχος συνταξιοδοτηθεί. 

β. Ο δικαιούχος καταστεί ανίκανος για εργασία και λάβει 
πλήρη σύνταξη. Στην περίπτωση, που δεν έχει τις προϋ¬ 
ποθέσεις για πλήρη σύνταξη, διατηρεί την άδεια λειτουργίας 
εργαστηρίου,· το οποίο θα διευθύνεται από τον ειδικό τεχνικό 
προθετικών, ορθωτικών και λοιπών ειδών αποκατάστασης, 
κάτοχο άδειας άσκησης επαγγέλματος, που θα είναι υπεύ¬ 
θυνος για τη λειτουργία του και μέχρι να αποκτήσει ο 
διακαιούχος δικαίωμα για πλήρη σύνταξη. 

γ. Το εργαστήριο λειτουργεί χωρίς τον απαραίτητο μη¬ 
χανολογικό εξοπλισμό ή σε χώρο διάφορο εκείνου για τον 
οποίο χορηγήθηκε η άδεια ιδρύσεως και λειτουργίας. 

δ. Ο δικαιούχος καταδικασθεί αμετακλήτως σε οποιαδή¬ 
ποτε ποινή για διάπραξη αδικήματος, που επιφέρει την 
έκπτωση από την υπηρεσία του δημόσιου υπαλλήλου, ή 
επιφέρει στέρηση των πολιτικών του δικαιωμάτων, ή για 
παράβαση του νόμου περί ναρκωτικών. 

ε. Ο δικαιούχος παύσει να ασκεί το επάγγελμα του ειδικού 
τεχνικού προθετικών, ορθωτικών και λοιπών ειδών αποκα¬ 
τάστασης. 

Άρθρο β 

Συνέχιση λειτουργίας εργαστηρίου προθετικών, 
ορθωτικών και λοιπών ειδών αποκατάστασης 

Ο επιζών σύζυγος και τα τέκνα εργαστηριούχου ειδικού 
τεχνικού προθετικών, ορθωτικών και λοιπών ειδών αποκα¬ 
τάστασης εφόσον είναι ανήλικα ή σπουδάζουν και δεν έχουν 
συμπληρώσει το εικοστό πέμπτο έτος της ηλικίας τους, 
μπορούν να συνεχίσουν τη λειτουργία του εργαστηρίου, με 
την προϋπόθεση ότι ο αποθανών διατηρούσε το εργαστήριο 
μέχρι το θάνατό του. Στην περίπτωση αυτήν το εργαστήριο 
διευθύνεται από ειδικό τεχνικό προθετικών και ορθωτικών 
κατασκευών, κάτοχο άδειας ασκήσεως επαγγέλματος, υ¬ 
πεύθυνο για τη λειτουργία του. 

Άρθρο 7 
Ειδικές ρυθμίσεις 

Ι.α. Στους εμπειροτεχνίτες, που ασχολούνται με το ε¬ 
πάγγελμα του ειδικού τεχνικού προθετικών, ορθωτικών και 
λοιπών ειδών αποκατάστασης και διατηρούν εργαστήριο 
κατά την έναρξη ισχύος του παρόντος νόμου, χορηγείται 
άδεια ασκήσεως επαγγέλματος χωρίς εξετάσεις, εφόσον 
διατηρούν το εργαστήριο τουλάχιστον επί επταετία συνεχώς 
ή έχουν ισόχρονη συνεχή προϋπηρεσία σε θέση υπεύθυνου 
αντίστοιχου εργαστηρίου. Η προϋπηρεσία αυτή διαπιστώ¬ 
νεται με τα εξής δικαιολογητικά: 

I. βεβαίωση με ημερομηνία έναρξης της εργασίας, 

II. αντικείμενο της εργασίας, 

III. διεύθυνση εργαστηρίου και υποκαταστημάτων. 

β. Σε περίπτωση εταιρείας ή ατομικής επιχειρήσεως α¬ 
παιτείται πιστοποιητικό Βιοτεχνικού ή Εμπορικού Επιμελη¬ 
τηρίου ή πιστοποιητικό έναρξης επιτηδεύματος από Δ.Ο.Υ. 
με: 

I. ημερομηνία εγγραφής, 

II. αντικείμενο εργασιών. 

γ. Υπεύθυνη δήλωση από τον ενδιαφερόμενο για όλα τα 
είδη προθετικών, ορθωτικών και λοιπών ειδών αποκατάστα¬ 
σης, που κατασκευάζει. 

δ. Υπεύθυνη δήλωση για συνεργασία με ασφαλιστικά 
ταμεία, νοσοκομεία, ιδιωτικές κλινικές, ιδρύματα κ.λπ., κέντρα 
αποκατάστασης, κρατικά εργοστάσια ή εργαστήρια. Οι α- 
ναφερόμενοι στην παράγραφο αυτή δεν απαιτείται να υ¬ 
ποβληθούν σε εξετάσεις ενώπιον της επιτροπής του άρθρου 
2 . 

2. Στους εμπειροτεχνίτες, που ασχολούνται με το επάγ¬ 
γελμα του ειδικού τεχνικού προθετικών, ορθωτικών και 
λοιπών ειδών αποκατάστασης και δεν διατηρούν εργαστήριό 
κατά την έναρξη ισχύος του παρόντος νόμου, χορηγείται 
άδεια ασκήσεως επαγγέλματος χωρίς εξετάσεις, εφόσον 
έχουν συνολική πενταετή προϋπηρεσία σε ανάλογα εργα¬ 
στήρια του δημόσιου ή του ιδιωτικού τομέα. 

3. Στους εμπειροτεχνίτες που ασχολούνται με το επάγ¬ 
γελμα του ειδικού τεχνικού προθετικών, ορθωτικών και 
λοιπών ειδών αποκατάστασης, ανεξάρτητα αν διατηρούν ή 
όχι δικό τους εργαστήριο κατά την έναρξη ισχύος του 
παρόντος νόμου και έχουν συνολική διετή προϋπηρεσία σε 
ανάλογα εργαστήρια δημόσιου ή ιδιωτικού τομέα, χορηγείται 
άδεια ασκήσεως επαγγέλματος, εφόσον επιτύχουν σε εξε¬ 
τάσεις ενώπιον της επιτροπής του άρθρου 2. 

Η προϋπηρεσία των υπαγομένων στις παραγράφους 2 
και 3 του άρθρου αυτού αποδεικνύεται κατά τη διαδικασία 
που προβλέπει η παράγραφος 4 ή η παράγραφος 1 του 
άρθρου αυτού, για όσους διατηρούν δικό τους εργαστήριο. 

4. Η πρακτική άσκηση αποδεικνύεται κατά περίπτωση: 

α. Με πιστοποιητικό του αρμόδιου δημόσιου φορέα. 

β. Με υπεύθυνη δήλωση του ν.1599/1986, του υπεύθυνου 
του ιδιωτικού εργαστηρίου, θεωρημένη για το γνήσιο της 
υπογραφής από την αρμόδια αστυνομική αρχή και με βε¬ 
βαίωση του αρμόδιου υποκαταστήματος του Ι.Κ.Α., ότι ο 
υποψήφιος ήταν ασφαλισμένος ως ασκούμενος ή εργαζό¬ 
μενος σε ιδιωτικό εργαστήριο προθετικών ή ορθωτικών 
κατασκευών. 

γ. Με αντίστοιχο πιστοποιητικό δημόσιου ή ιδιωτικού 
φορέα της αλλοδαπής θεωρημένο από την αρμόδια ελληνική 
προξενική αρχή, στην περίπτωση που η πρακτική άσκηση 
ή εργασία πραγματοποιήθηκε στο εξωτερικό. 

5. Οι έχοντες σε λειτουργία εργαστήρια, κατά την έναρξη 
ισχύος του παρόντος, υποχρεούνται εντός εξαμήνου, από 
την έκδοση της απόφασης της παρ. 2 του άρθρου 4 να 
ζητήσουν άδεια ιδρύσεως και λειτουργίας. 

6. Όσοι τύχουν άδειας ασκήσεως επαγγέλματος ειδικού 
τεχνικού προθετικών, ορθωτικών και λοιπών ειδών αποκα¬ 
τάστασης, σύμφωνα με τις διατάξεις του άρθρου αυτού, 
υποχρεούνται σε παρακολούθηση ταχύρρυθμης εκπαίδευσης 
διάρκειας μέχρι ενός (1) έτους. 

Με απόφαση του Υπουργού Υγείας, Πρόνοιας και Κοι¬ 
νωνικών Ασφαλίσεων ρυθμίζονται οι προϋποθέσεις και κάθε 
λεπτομέρεια σχετικά με την εκπαίδευση αυτή. 

Άρθρο 8 

Διάθεση ειδών αποκατάστασης 

1. Τα επί παραγγελία τεχνητά μέλη άνω και κάτω άκρων, 
κηδεμόνες άνω-κάτω άκρων, αυχένος και κορμού, υποδή- 
ματα-πέλματα διαφόρων παθήσεων, καθώς και ζώνες ο- 
σφύος διατίθενται αποκλειστικά και μόνο από εργαστήρια 
ορθωτικών και προθετικών κατασκευών. 

2. Η διάθεση προθετικών, ορθωτικών και λοιπών ειδών 
αποκατάστασης επιτρέπεται να γίνεται και από άλλα κα¬ 
ταστήματα, σύμφωνα με τις κείμενες διατάξεις, εφόσον η 


προμήθεια των ειδών αυτών έχει γίνει από εργαστήριο που 
λειτουργεί με άδεια της αρμόδιας αρχής είτε η εισαγωγή 
συνοδεύεται από πιστοποιητικό καταλληλότητας χορηγού¬ 
μενο από τον Εθνικό Οργανισμό Φαρμάκων ή το Τεχνολογικό 
Κέντρο Αναπήρων για τα προθετικά, ορθωτικά και λοιπά 
είδη αποκατάστασης. 

Άρθρο 9 
Ποινές 

Οι ασκούντες το επάγγελμα χωρίς άδεια του ειδικού 
τεχνικού προθετικών, ορθωτικών και λοιπών ειδών αποκα¬ 
τάστασης τιμωρούνται κατά τις διατάξεις του άρθρου 458 
του Ποινικού Κώδικα, εφόσον από άλλες διατάξεις δεν 
τιμωρούνται βαρύτερα. Με την αυτή ποινή τιμωρούνται α) 
οι παραβάτες των διατάξεων του άρθρου 8 του παρόντος 
νόμου και β) οι ειδικοί τεχνικοί προθετικών, ορθωτικών και 
λοιπών ειδών αποκατάστασης, που κάνουν κατασκευές χωρίς 
γραπτές οδηγίες και εντολές του θεράποντος ιατρού. Μετά 
την άσκηση ποινικής δίωξης κατά του υπεύθυνου ειδικού 
τεχνικού προθετικών και ορθωτικών κατασκευών, το αντί¬ 
στοιχο εργαστήριο ή εμπορικός κατάστημα κλείνεται προ¬ 
σωρινά με απόφαση του Υπουργού Υγείας, Πρόνοιας και 
Κοινωνικών Ασφαλίσεων. 

ΚΕΦΑΛΑΙΟ Β' 

Άρθρο 10 

Κέντρα αποθεραπείας και αποκατάστασης 

1. Φυσικά ή νομικά πρόσωπα, δύνανται να ιδρύουν και να 
έχουν σε λειτουργία κέντρα αποθεραπείας και αποκατά¬ 
στασης για την παροχή υπηρεσιών υγείας και νοσηλείας 
σε ασθενείς εσωτερικούς ή εξωτερικούς, που έχουν ανάγκη 
φυσικής αποκατάστασης και πάσχουν από παθήσεις του 
μυϊκού, νευρικού, κυκλοφοριακού, ερειστικού, αναπνευστικού 
συστήματος, καθώς και από νοητική στέρηση, χρησιμοποιώ¬ 
ντας τα σύγχρονα μέσα και τις μεθόδους της ιατρικής 
αποκατάστασης. Στα κέντρα αυτά μπορεί να λειτουργούν 
ξενώνες αποκατάστασης για ασθενείς, που χρειάζονται 
επανέλεγχο. 

2. Επιτρέπεται επίσης η ίδρυση και η λειτουργία κέντρων 

αποθεραπείας και αποκατάστασης για την παροχή ιατρικών 
και λοιπών φροντίδων, καθώς και για τη διημέρευση των 
ατόμων της προηγούμενης παραγράφου προς αποθεραπεία 
και ολοκλήρωση της θεραπείας αποκατάστασης, χωρίς δια- 
νυκτέρευση. - 

3. Με προεδρικά διατάγματα, που εκδίδονται με πρόταση 
του Υπουργού Υγείας, Πρόνοιας και Κοινωνικών Ασφαλίσεων 
ορίζονται οι προϋποθέσεις, οι όροι λειτουργίας και η δια¬ 
δικασία ίδρυσης, λειτουργίας και μεταβίβασης των κέντρων 
αποθεραπείας και αποκατάστασης και των κέντρων διημέ- 
ρευσης, καθώς και το τυχόν ειδικό νοσήλειο ή έξοδα 
παραμονής στους ξενώνες. 

4. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων καθορίζονται οι προδιαγραφές λει¬ 
τουργίας των κέντρων αποθεραπείας και αποκατάστασης, 
των κέντρων διημέρευσης και των ξενώνων και ο απαραί¬ 
τητος εξοπλισμός, το αναγκαίο προσωπικό, οι απαραίτητοι 
χώροι και κάθε άλλη σχετική λεπτομέρεια εφαρμογής των 
διατάξεων του παρόντος άρθρου. 

5. Επιτρέπεται η σύναψη συμβάσεων μεταξύ του Υπουρ¬ 
γείου Υγείας, Πρόνοιας και Κοινωνικών Ασφαλίσεων και 
των κατά το άρθρο αυτό αναφερόμενων κέντρων αποθε¬ 
ραπείας και αποκατάστασης για την παροχή ίων υπηρεσιών 

τους σε ασφαλισμένους του Δημοσίου ή των εποπτευόμενων 
από το Υπουργείο αυτό ασφαλιστικών οργανισμών, βάσει 
ειδικών συμφωνιών ως προς το ύψος του νοσηλείου και 
τις λοιπές προσφερόμενες υπηρεσίες. 

Άρθρο 11 

Ίδρυση νομικών προσώπων ιδιωτικού δκαίου 

1. Δύνανται να ιδρύονται μονάδες κοινωνικής προστασίας 
με τη μορφή του νομικού προσώπου ιδιωτικού δικαίου 
(ν.π.ι.δ.) για την εξυπηρέτηση πάσης «ρύσεως σκοπών του 
τομέα κοινωνικής πρόνοιας υπαγόμενες στην εποπτεία και 
τον έλεγχο του Υπουργείου Υγείας. Πρόνοιας και Κοινω¬ 
νικών Ασφαλίσεων. 

2. Κοινωφελείς οργανισμοί, που εδρεύουν στην αλλοδαπή 
και που ο σκοπός τους εμπίπτει στις αρμοδιότητες του 
Υπουργείου Υγείας, Πρόνοιας και Κοινωνικών Ασφαλίσεων, 
δύνανται να θέτουν σε λειτουργία παραρτήματα στην Ελλάδα 
ή να συνάπτουν σχετικές συμβάσεις συνεργασίας με λει¬ 
τουργού ντα ήδη νομικά πρόσωπα δημόσιου ή ιδιωτικού 
δικαίου παρεμφερούς σκοπού. 

Με κοινή απόφαση των Υπουργών Υγείας, Πρόνοιας και 
Κοινωνικών Ασφαλίσεων, Εξωτερικών και του κατά περί¬ 
πτωση αρμόδιου υπουργού ρυθμίζονται οι όροι και οι προϋ¬ 
ποθέσεις εγκατάστασης και λειτουργίας των παραρτημάτων 
αυτών, το επιτελούμενο έργο και κάθε άλλη σχετική λε¬ 
πτομέρεια. 

3. Όπου υλοποιείται πρόγραμμα κοινωνικής προστασίας 
με τη συμμετοχή περισσότερων νομικών προσώπων αρμο¬ 
διότητας του Υπουργείου Υγείας, Πρόνοιας και Κοινωνικών 
Ασφαλίσεων ή με συνεργασία των νομικών αυτών προσώπων 
με ο.τ.α. ή άλλους φορείς, δύναται να συνιστάται εταιρεία 
του αστικού κώδικα διεπομένη από τις οικείες διατάξεις. 
Τα ανωτέρω ισχύουν και σε κάθε περίπτωση που τα προ¬ 
γράμματα χρηματοδοτούνται από τις Ευρωπαϊκές Κοινότη¬ 
τες. 

Άρθρο 12 

ΕπωνυμΙα-σκοπός-λειτουργΙσ ν.π.ι.δ. 

Με προεδρικά διατάγματα εκδιδόμενα με πρόταση του 
Υπουργού Υγείας, Πρόνοιας και Κοινωνικών Ασφαλίσεων 
ορίζονται ο οργανισμός, η επωνυμία των μονάδων του 
προηγούμενου άρθρου, ο σκοπός και τα μέσα εκπληρώσεως 
αυτών, η σύνθεση, οι αρμοδιότητες, ο τρόπος λειτουργίας 
των διοικητικών συμβουλίων και των οργάνων τους, η 
διιϊρθρωση των υπηρεσιών, όι πόροι των μονάδων, ο τρόπος 
διαχείρισης της περιουσίας τους, οι προμήθειες, κατασκευές, 
αγορά ή μίσθωση των αναγκαίων κτιρίων για τη στέγαση 
αυτών και οποιοδήποτε άλλο θέμα αφορά στην οργάνωση, 
στη λειτουργία και στην εξυπηρέτηση του σκοπού τους. 

Άρθρο 13 

Επέκταση διατάξεων 

Οι εκάστοτε ισχύουσες διατάξεις για τα νοσηλευτικά 
ιδρύματα σε ό,τι αφορούν τις προσωρινές προσλήψεις 
νοσηλευτικού και ιατρικού προσωπικού, εφαρμόζονται ανα- 
λόγως και στα προνοιακά ιδρύματα. 

Άρθρο 14 

Μετατροπή μονάδων πρόνοιας 

1. Από της ισχύος του παρόντος τα θεραπευτήρια χρονίων 
παθήσεων, που ευρίσκονται εν λειτουργία μπορούν σταδιακά 
να μέτονομάσθούν και μετασχηματισθούν σε κέντρα απο¬ 
θεραπείας- αποκατάστασης, ανάλογα με τις ανάγκες, αφού 


προηγουμένως εξοπλισθούν και στελεχωθούν με το αναγκαίο 
επιστημονικό και λοιπό προσωπικό. 

2. Οι οίκοι ευγηρίας μπορούν σταδιακά και όπου υπάρχει 
ανάγκη να μετασχηματισθούν και μέτονομάσθούν σε οίκους 
διαμονής και φιλοξενίας ηλικιωμένων και χρονίως πασχό- 
ντων. 

Οι πτέρυγες για κάθε κατηγορία περιθαλπομένων θα είναι 
σαφώς διαχωρισμένες και μόνο οργανικά κσι λειτουργικά 
θα είναι συνδεδεμένες για την καλύτερη παροχή επιστη¬ 
μονικών και λοιπών φροντίδων στους περιθαλπομένους. 

3. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων καθορίζονται όλες οι λεπτομέρειες 
λειτουργίας, στελέχωσης κ.λπ. των κέντρων αποθεραπείας 
και αποκατάστασης, που προέρχονται από τη μετονομασία 
και μετασχηματισμό των θεραπευτηρίων χρονίων παθήσεων 
και οίκων ευγηρίας. 

Άρθρο 15 

Ιατροί θεραπευτηρίων χρονίων παθήσεων 

1. Όπου από τους οργανισμούς των θεραπευτηρίων χρο¬ 
νίων παθήσεων ν.π.δ.δ. που λειτουργούν σήμερα προβλέ- 
πονται δύο θέσεις ιατρών φυσικής ιατρικής και αποκατά¬ 
στασης, εφόσον δεν υπάρχουν υποψήφιοι της ειδικότητας 
αυτής για να τις καταλάβουν, η μία θέση μπορεί να κατα¬ 
ληφθεί από ιατρό ορθοπεδικό και για θητεία μέχρι 3 ετών 
το πολύ. Σε περίπτωση, που δεν υπάρχουν υποψήφιοι ιατροί 
ορθοπεδικοί, η θέση μπορεί να καλυφθεί από ιατρό νευρο¬ 
λόγο ή ρευματολόγο. 

2. Στο τέλος του άρθρου θ του ν. 1902/1990 (ΦΕΚ 138 
Α') προστίθεται παράγραφος 6, που έχει ως εξής: 

"6. Ειδικά ως όριο ηλικίας, πέραν του οποίου δεν επι¬ 
τρέπεται πρόσληψη ιατρών στα θεραπευτήρια χρονίων πα¬ 
θήσεων και στους οίκους ευγηρίας ορίζεται το ισχύον για 
τους προσλαμβανόμενους στα νοσηλευτικά ιδρύματα ιατρούς 
του Ε.Σ.Υ. στο βαθμό του επιμελητή Α". 

Άρθρο 16 

Πρόσληψη προσωπικού σε προνοιακά ιδρύματα 

1. Στα πάσης φύσεως προνοιακά ιδρύματα αρμοδιότητας 
του Υπουργείου Υγείας, Πρόνοιας και Κοινωνικών Ασφαλί¬ 
σεων, τα οποία περιθιάλπουν, εκπαιδεύουν, καταρτίζουν ή 
νοσηλεύουν άτομα με ειδικές ανάγκες επιτρέπεται κατ' ε¬ 
ξαίρεση η κάλυψη των κενών οργανικών θέσεων του πάσης 
φύσεως επιστημονικού, ιατρικού, νοσηλευτικού ή παραϊα- 
τρικού προσωπικού κατ' επίσκεψη ή επί ωρομισθίω ή κατά 
μερική απασχόληση με σχέση εργασίας ιδιωτικού δικαίου, 
μόνο εφόσον παρά την προκήρυξη, δεν έχει εκδηλωθεί 
ενδιαφέρον για την κάλυψη των θέσεων αυτών. 

2. Οι κατά πς διατάξεις της προηγούμενης παραγράφου 
προσλήψεις γίνονται βάσει των εκάστοτε ισχυουσών δια¬ 
τάξεων. 

3. Το κατά πς διατάξεις του παρόντος προσλαμβανόμενο 
προσωπικό παύει να προσφέρει τις υπηρεσίες του όταν 
γίνει η πλήρωση των κενών οργανικών θέσεων της αντί¬ 
στοιχης ειδικότητας. 

4. Το ύψος της αμοιβής καθορίζεται από πς εκάστοτε 
συλλογικές συμβάσεις εργασίας είτε από πς διατάξεις περί 
κατ' επίσκεψη αμοιβής εφόσον πρόκειται περί ιατρών. 

Άρθρο 17 

Τεχνικές επαγγελματικές νοσηλευτικές σχολές 

1. Με προεδρικό διάταγμα εκδιδόμενο μετά από πρόταση 

του Υπουργού Υγείας, Πρόνοιας και Κοινωνικών Ασφαλίσεων 
και των κατά περίπτωση συναρμόδιων υπουργών, δύνανται 
να συνιστώνται τεχνικές επαγγελματικές νοσηλευτικές σχο¬ 
λές αποκαταστάσεως για άτομα με ειδικές ανάγκες 
(Τ.Ε.Ν.Σ.Α.) διετούς φοιτήσεως και καθορίζεται η οργάνωση 
και λειτουργία τους. Οι σχολές αυτές αποτελούν παραρ¬ 
τήματα των ν.π.δ.δ. ή ν.π.ι.δ. κοινωφελούς χαρακτήρα νο¬ 
σηλείας προς αποκατάσταση ατόμων με ειδικές ανάγκες 
τού τομέα πρόνοιας ή υγείας, αρμοδιότητας του Υπουργείου 
Υγείας, Πρόνοιας και Κοινωνικών Ασφαλίσεων και λειτουρ¬ 
γούν υπό την εποπτεία και τον έλεγχο του Υπουργείου 
αυτού. 

2. Με προεδρικό διάταγμα εκδιδόμενο με πρόταση του 
Υπουργού Υγείας, Πρόνοιας και Κοινωνικών Ασφαλίσεων 
και του Υπουργού Εθνικής Παιδείας και Θρησκευμάτων 
καθορίζονται κυρίως τα επαγγελματικά δικαιώματα των α- 
ποφοιτούντων από τις σχολές της προηγούμενης παρα¬ 
γράφου και το εκπαιδευτικό τους πρόγραμμα. 

3. Όλα τα έσοδα και οι δαπάνες των δια του παρόντος 
συνιστώμενων σχολών βαρύνουν τον προϋπολογισμό του 
ιδρύματος στα πλαίσια του οποίου λειτουργούν και στον 
οποίο εγγράφονται κάθε χρόνο για το σκοπό αυτόν οι 
αναγκαίες πιστώσεις σε ειδικό φορέα και κωδικούς αριθμούς. 

4. Για την εισαγωγή των μαθητών στις ως άνω σχολές, 
απαιτείται απολυτήριο τουλάχιστο γυμνασίου. Για την επι¬ 
λογή κάθε υποψηφίου λαμβάνεται υπόψη ο βαθμός του 
απολυτηρίου σε ποσοστό 60%, προφορική συνέντευξη από 
την οποία προκύπτει η κλίση του ενδιαφερομένου να α¬ 
σχοληθεί με άτομα με ειδικές ανάγκες σε ποσοστό 20% 
και η ύπαρξη κοινωνικών κριτηρίων κατά 20%. Ως κριτήρια 
της τελευταίας περιπτώσεως λαμβάνεται υπόψη η ιδιότης 
του υποψηφίου ως τέκνου ή αδελφού ατόμων με ειδικές 
ανάγκες, τέκνου πολυτέκνων, τέκνου αναπήρων με αναπηρία 
άνω του 67%, τέκνου που στερείται του ενός γονέως ή 
τέκνου οικονομικά αδυνάτων γονέων με βάση τις ισχύουσες 
διατάξεις και η εντοπιότητα. Η επιλογή διενεργείται από 
επιτροπή που αποτελείται από: 

α. τον πρόεδρο του ιδρύματος στα πλαίσια του οποίου 
λειτουργεί η σχολή, ως προέδρου, 

β. τον προϊστάμενο της διεύθυνσης ατόμων προστασίας 
με ειδικές ανάγκες και ηλικιωμένων του Υπουργείου Υγείας, 
Πρόνοιας και Κοινωνικών Ασφαλίσεων και 

γ. ιατρό οριζόμενο-από τον οικείο ιατρικό σύλλογο. 

Άρθρο 18 

Ασφαλιστική κάλυψη ατόμων με ειδικές ανάγκες 

1. Τέκνα ασφαλισμένων ή συνταξιούχων φορέων κοινω¬ 
νικής ασφάλισης που είναι άτομα με ειδικές ανάγκες και 
έχουν αναπηρία τουλάχιστον 67%, διατηρούν το δικαίωμα 
για λήψη παροχών από τους παραπάνω φορείς ως μέλη 
οικογένειας έστω και εάν εργάζονται ή απασχολούνται 
ακόμη με σκοπό βιοποριστική εργασία ή την εργασιοθεραπεία 
ή απασχολησιοθεραπεία. 

2. Τα παραπάνω άτομα εφόσον ασφαλίζονται από δική 
τους εργασία επιλέγουν για τη λήψη παροχών είτε τους 
φορείς της προηγούμενης παραγράφου είτε τους φορείς 
στους οποίους ασφαλίζονται άμεσα, διατηρούν· δε τη δυ¬ 
νατότητα επανεπιλογής φορέα οποτεδήποτε. Σε περίπτωση 
διακοπής της ασφαλιστικής εργασίας επανακτούν την α¬ 
σφαλιστική και συνταξιοδοτική τους κάλυψη από τους φορείς 
της παρ. 1. 

3. Άτομα με ειδικές ανάγκες με ποσοστό αναπηρίας 
τουλάχιστον 67%, που επιδοτούνται με προνοιακό ή άλλο 
επίδομα, διατηρούν το επίδομά τους αυτό και όταν εργά¬ 


ζονται είτε σαν υπάλληλοι σε εργοδότη είτε εργάζονται 
μόνοι τους σε δικό τους εργαστήριο οικοτεχνία, ελεύθερο 
επάγγελμα ή υποβάλλονται σε φυσικοθεραπεία, εργοθερα- 
πεία, απασχολησιοθεραπεία, λογοθεραπεία, ημερήσια φύ¬ 
λαξη και ψυχολογική στήριξη. 

Άρθρο 19 

Παρατείνεται η προθεσμία που ορίζεται από την παρ. 1 
των αρ. Γ5δ/οικ.2605/23-9-1987 (ΦΕΚ 577/4-11-1987 τ.Β ) 
και αρ. Γ5δ/οικ.894/22-3-1988 (ΦΕΚ 180/1-4-1988 Τ.Β) 
κοινών υπουργικών αποφάσεων, οι οποίες κυρώθηκαν με 
το άρθρο 12 του ν. 1807/1988 για χρονικό διάστημα τριών 
(3) μηνών από την ημερομηνία δημοσίευσης της αρ. Γ5δ/ 
418/21-2-1989 (ΦΕΚ 150/24-2-1989 τ.Β ) όμοιας απόφασης, 
ήτοι από 24-2-1989 μέχρι 24-5-1989. 

ΚΕΦΑΛΑΙΟ Γ* 

Άρθρο 20 

Χορήγηση καρτών ελεύθερης διακίνησης 

1. Παρέχεται το δικαίωμα δωρεάν διακίνησης από 1.1.91 
έως 31.12.92 με τα αστικά μέσα συγκοινωνίας του ΟΑΣ και 
του ΟΑΣΘ σε άτομα με ειδικές ανάγκες που διαμένουν 
μόνιμα στις περιοχές που εξυπηρετούνται από τους φορείς 
αυτούς και έχουν ποσοστό αναπηρίας εξήντα επτά τοις 
εκατό (67%) και άνω, καθώς και στους συνοδούς των ολικά 
τυφλών. 

2. Δεν δικαιούνται δωρεάν διακίνηση με τα αστικά μέσα 

συγκοινωνίας των ανωτέρω φορέων τα εξής άτομα με 
ειδικές ανάγκες: » 

α. Όσοι είναι κάτοχοι ιδιωτικής χρήσεως επιβατικού αυ¬ 
τοκινήτου το οποίο απόκτησαν ατελώς ως άτομα με ειδικές 
ανάγκες, σύμφωνα με τις εκάστοτε ισχύουσες διατάξεις, 
με εξαίρεση τους εργαζομένους. 

β. Οι προσωρινώς ανάπηροι, εφόσον η αναπηρία τους 
κατά τη γνωμάτευση αρμόδιας υγειονομικής επιτροπής είναι 
διάρκειας μικρότερης των δύο ετών. 

γ. Οι έχοντες ετήσιο ακαθάριστο ατομικό ή οικογενειακό 
εισόδημα, από οποιαδήποτε πηγή μεγαλύτερο των 2.500.000 
δρχ., εξαιρουμένων των πολυτέκνων. 

Το ύψος του εισοδήματος αποδεικνύεται με την προσκό¬ 
μιση φωτοαντιγράφου του εκκαθαριστικού σημειώματος της 
οικείας οικονομικής εφορίας ή με υπεύθυνη δήλωση του ν. 
1599/1986, στην περίπτωση που ο ενδιαφερόμενος δεν 
υποχρεούται στην υποβολή φορολογικής δηλώσεως. 

3. Οι δικαιούχοι διακινούνται δωρεάν εφόσον είναι εφο¬ 
διασμένοι με ειδική κάρτα απεριόριστων διαδρομών, που 
χορηγείται σε αυτούς από τις Περιφερειακές Υπηρεσίες 
Πρόνοιας του Υπουργείου Υγείας, Πρόνοιας και Κοινωνικών 
Ασφαλίσεων. 

Άρθρο 21 
Νέοι δικαιούχοι 

1. Η διαπίστωση της φύσης και των ποσοστών αναπηρίας 
των νέων δικαιούχων γίνεται: 

α. Προκειμένου περί ασφαλισμένων του Δημοσίου, ανα¬ 
σφαλίστων ή ατόμων ασφαλισμένων σε ασφαλιστικό φορέα 
στον οποίο δεν λειτουργεί υγειονομική επιτροπή από τις 
πρωτοβάθμιες υπηρεσακές υγειονομικές επιτροπές (π.δ. 
611/1977) ή από υγειονομική επιτροπή των Ενόπλων Δυ- 
νάμεωνκαι Σωμάτων Ασφαλείας. 

β. Προκειμένου περί ασφαλισμένων στο |ΚΑ, τον ΟΓΑ ή 

οποιοδήποτε άλλο ασφαλιστικό οργανισμό ή ταμείο, από Άρθρο 26 

υγειονομική επιτροπή των φορέων αυτών. 

2. Κατά των απορριπτικών γνωματεύσεων των πρώτο- Σε νοσηλείιθέντες με ειδικές παθήσεις ασθενείς εντός 


βάθμιών υγειονομικών επιτροπών, οι ενδιαφερόμενοι δύνα- 
νται να προσφύγουν ενώπιον της κατά περίπτωση αρμόδιας 
δευτεροβάθμιας υγειονομικής επιτροπής εντός αποκλειστι¬ 
κής προθεσμίας τριών (3) μηνών από την ημερομηνία έκ¬ 
δοσης της γνωμάτευσης της πρωτοβάθμιας υγειονομικής 
επιτροπής. 

Άρθρο 22 

Υπογραφή συμβάσεων - δικαιολογητικά πληρωμής 

Ο Υπουργός Υγείας, Πρόνοιας και Κοινωνικών Ασφαλί¬ 
σεων συνάπτει συμβάσεις με τους αρμόδιους συγκοινωνια¬ 
κούς φορείς για τη δωρεάν διακίνηση των δικαιούχων ατόμων 
με ειδικές ανάγκες. 

Με τις συμβάσεις αυτές καθορίζονται: 

α. Οι όροι και οι προϋποθέσεις διάθεσης, χρήσης και 
ανανέωσης των καρτών απεριόριστων διαδρομών. 

β. Η αποζημίωση που πρέπει να καταβάλει το Υπουργείο 
Υγείας, Πρόνοιας και Κοινωνικών Ασφαλίσεων σε κάθε 
συγκοινωνιακό φορέα με τον οποίο έχει συνάψει σύμβαση. 

γ. Ο τρόπος, η διαδικασία και τα απαιτούμενα σε κάθε 
περίπτωση δικαιολογητικά καταβολής της αποζημίωσης 
στους συγκοινωνιακούς φορείς. 

δ. Κάθε άλλη αναγκαία λεπτομέρεια σχετικά με τη διάθεση 
και χρήση των καρτών δωρεάν διακίνησης και τη διαδικασία 
καταβολής της αποζημίωσης. 

Άρθρο 23 
Εγγραφή πιστώσεων 

Στον προϋπολογισμό του Υπουργείου Υγείας, Πρόνοιας 
και Κοινωνικών Ασφαλίσεων εγγράφονται κατ' έτος οι α- 
παιτούμενες πιστώσεις για την καταβολή της αποζημίωσης 
στους συγκοινωνιακούς φορείς με τους οποίους έχει υπο¬ 
γράφει σχετική σύμβαση. 

Άρθρο 24 

Μεταβατικές διατάξεις 

1. Στα άτομα με ειδικές ανάγκες, τα οποία έχουν ήδη 
εξετασθεί από οποιαδήποτε πρωτοβάθμια ή δευτεροβάθμια 
υγειονομική επιτροπή του άρθρου 21 και στα οποία έχει 
χορηγηθεί ποσοστό αναπηρίας 67% και δεν συντρέχουν οι 
περιορισμοί που αναφέρονται στην παρ.2 του άρθρου 20, 
χορηγείται κάρτα δωρεάν διακίνησης χωρίς καμία άλλη 
διατύπωση. 

2. Με εγκύκλιο του Υπουργείου Υγείας, Πρόνοιας και 
Κοινωνικών Ασφαλίσεων ορίζονται οι λεπτομέρειες εφαρ¬ 
μογής του παρόντος άρθρου. 

3. Η ισχύς των άρθρων 20, 21, 22, 23 και 24 άρχεται 
από 18 Σεπτεμβρίου 1990. 

Άρθρο 25 

Δελτία κινήσεως ατόμων με ειδικές ανάγκες 

Με απόφαση του Υπουργού Υγείας, Πρόνοιας και Κοι¬ 
νωνικών Ασφαλίσεων καθορίζονται οι όροι, οι προϋποθέσεις, 
οι περιορισμοί και η διαδικασία παροχής των, υπό της 
παραγράφου 2 της υπ' αριθμ. 99/22-8-1990 Π.Υ.Σ. ΦΕΚ 
109/1990 τ.Α', δικαιωμάτων και χορηγήσεων σχετικών δελ¬ 
τίων, οι αστικές, υπεραστικές, σιδηροδρομικές και αεροπο¬ 
ρικές γραμμές στις οποίες θα ισχύουν αυτά, όπως και το 
ποσοστό συμμετοχής των κατόχων δελτίων ελεύθερης κυ¬ 
κλοφορίας στο αντίτιμο του εκάστοτε ισχύοντος εισιτηρίου, 
καθώς και κάθε-λεπτομέρεια αναγκαία για την εφαρμογή 
των διατάξεων του παρόντος άρθρου. 


ή εκτός των κρατικών νοσηλευτικών ιδρυμάτων, που έχουν 
ανάγκη τακτικής παρακολούθησης λόγω των ειδικών αυτών 
παθήσεων, παρέχεται η δυνατότητα να χορηγούνται τα 
βασικά φάρμακα και από τα φαρμακεία των κρατικών νο¬ 
σηλευτικών ιδρυμάτων. Με απόφαση του Υπουργού Υγείας, 
Πρόνοιας και Κοινωνικών Ασφαλίσεων μετά από γνώμη του 
Πανελλήνιου Φαρμακευτικού Συλλόγου καθορίζονται τα φάρ¬ 
μακα αυτά. 

Η ισχύς του εδαφίου αυτού αρχίζει από 1-1-91. 

Άρθρο 27 

Στο άρθρο 9 του ν. 1965/1991 προστίθεται παράγραφος 
9, η οποία έχει ως εξής: 

"9. Επιτρέπεται η υπό εισαγωγέων, παραγωγών ή αντι¬ 
προσώπων εισαγωγή, εναποθήκευση και εμπορία φαρμα¬ 
κευτικών προϊόντων παραγομένων, εισαγομένων δι' ίδιον 
λογαριασμό ή δια λογαριασμό τρίτων, εφόσον τηρούνται οι 
υπό του νόμου προβλεπόμενες προϋποθέσεις". 

Άρθρο 28 

Τα Ν.Π.Ι.Δ. κοινωφελούς χαρακτήρα, που προσφέρουν 
υπηρεσίες στη δημόσια υγεία, έχουν το δικαίωμα αδείας 
λειτουργίας Μικροβιολογικών Βιοχημικών Ανοσολογικών Ερ¬ 
γαστηρίων προς εξυπηρέτηση του δημοσίου και του ιδιωτικού 
τομέα, η οποία εκδίδεται βάσει του κειμένων διατάξεων και 
μετά από απόφαση του Υπουργού Υγείας, Πρόνοιας και 
Κοινωνικών Ασφαλίσεων. 

Άρθρο 29 

Συνιστάται στην Κεντρική Υπηρεσία του Υπουργείου Υ¬ 
γείας, Πρόνοιας και Κοινωνικών Ασφαλίσεων, πενταμελές 
υπηρεσιακό συμβούλιο αρμόδιο για τα παρακάτω θέματα 
υπηρεσιακής κατάστασης, γιατρών του κλάδου Ε.Σ.Υ. όλων 
των κατηγοριών: 

1. Χορήγηση κανονικής άδειας απουσίας άνευ αποδοχών 
μέχρι τριάντα (30) ημέρες συνολικά κατ' έτος. 

2. Δυνητική θέση σε αργία και επαναφορά από αυτήν για 
τις περιπτώσεις που προβλέπονται από τις διατάξεις του 
άρθρου 192 του π. δ/τος 611/1977. 

3. Απόδοση παρακρατηθεισών αποδοχών των επαναφε- 
ρομένων εκ της αργίας. 

4. Θέση σε διαθεσιμότητα λόγω νόσου. 

5. Απόλυση λόγω σωματικής ή πνευματικής ανικανότητας. 

6. Θέματα που προβλέπονται από τις διατάξεις του π. 
δ/τος 611/1977 και δεν επιλαμβάνονται άλλα συμβούλια. 

Το ανωτέρω Συμβούλιο αποτελείται από: 

α) Έναν αντιπρόεδρο, σύμβουλο ή πάρεδρο του Συμβου¬ 
λίου της Επικράτειας ή αντιπρόεδρο του Αρείου Πάγου ή 
αρεοπαγίτη ή αντιπρόεδρο, σύμβουλο ή πάρεδρο του Ελε¬ 
γκτικού Συνεδρίου ή ένα σύμβουλο ή πάρεδρο του Νομικού 
Συμβουλίου του Κράτους, που ορίζεται με τον αναπληρωτή 
του. 

β) Τον πρόεδρο του Πανελλήνιου Ιατρικού Συλλόγου με 
αναπληρωτή του τον αντιπρόεδρο ή τον πρόεδρο της 
Ελληνικής Οδονπατρικής Ομοσπονδίας με αναπληρωτή του 
τον αντιπρόεδρο, όταν θα εξετάζονται θέματα οδονπάτρων. 

γ) Τον πρόεδρο της Ομοσπονδίας Ενώσεων Νοσοκομεια¬ 
κών Γ ιατρών Ελλάδος με αναπληρωτή του τον αντιπρόεδρο. 

δ) Δύο ανώτερους υπαλλήλους με Α' βαθμό του Υπουρ¬ 
γείου Υγείας, Πρόνοιας και Κοινωνικών Ασφαλίσεων, που 

ορίζονται από τον Υπουργό Υγείας, Πρόνοιας και Κοινωνικών Άρθρο 32 

Ασφαλίσεων. 

Η θητεία των μελών του Συμβουλίου είναι τριετής. 1. Τα πόσης ψύσεως προνοιακά επιδόματα, τα οποία 

Η συγκρότησή του γίνεται με απόφαση του Υπουργού καταβάλλονται από το Υπουργείο Υγείας, Πρόνοιας και 
Υγείας, Πρόνοιας και Κοινωνικών Ασφαλίσεων. Κοινωνικών Ασφαλίσεων λόγω αναπηρίας, πλην του επιδό- 

Χρέη εισηγητή στο συμβούλιο εκτελεί ο διευθυντής της ματος καυσίμων, προσαυξάνονται κατά τριάντα τοις εκατό 
Διεύθυνσης Προσωπικού του Υπουργείου Υγείας, Πρόνοιας γ (α κάθε επιδοτούμενο άτομο, εφόσον στην ίδια οικογένεια 
και Κοινωνικών Ασφαλίσεων ή ο νόμιμος αναπληρωτής του. επιδοτούνται δύο τουλάχιστον άτομα και συνοικούν. 

Γραμματέας του Συμβουλίου ορίζεται με την απόφαση 2. Με απόφαση του Υπουργού Υγείας, Πρόνοιας και 
συγκρότησής του υπάλληλος κατηγορία ΠΕ με Α' ή Β' βαθμό Κοινωνικών Ασφαλίσεων καθορίζεται κάθε σχετική λεπτο- 
του Υπουργείου Υγείας, Πρόνοιας και Κοινωνικών Ασφαλί- μέρεια για την εφαρμογή των διατάξεων της προηγούμενης 
σεων. παραγράφου. 


Άρθρο 30 

Στέγες αυτόνομης διαβίωσης για άτομα 
με ειδικές ανάγκες 

1. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων φυσικά ή νομικά πρόσωπα μπορούν 
να ιδρύουν και να έχουν σε λειτουργία στέγες αυτόνομης 
διαβίωση μη κερδοσκοπικού χαρακτήρα ή με μορφή ιδιωτικών 
επιχειρήσεων για άτομα με ειδικές ανάγκες. 

2. Με κοινή απόφαση των Υπουργών Υγείας, Πρόνοιας 
και Κοινωνικών Ασφαλίσεων, Οικονομικών και Εργασίας και 
του κατά περίπτωση αρμόδιου υπουργού, ρυθμίζονται οι 
όροι και οι προϋποθέσεις για την ίδρυση και λειτουργία των 
στεγών αυτόνομης διαβίωσης και κυρίως το αναγκαίο προ¬ 
σωπικό, τα στεγαζόμενα ή περιθαλπόμενα άτομα, οι ανα¬ 
γκαίοι πόροι, ο κανονισμός εσωτερικής λέιτουργίας και κάθε 
άλλη σχετική λεπτομέρεια. 

Άρθρο 31 

Μεταφορές βαρέως ασθενών 

1. Τα ασφαλιστικά ταμεία υποχρεούνται να καταβάλλουν 
τις δαπάνες μεταφοράς των βαρέως ασθενών ασφαλισμένων 
τους που μεταφέρονται με αεροπορικό ή άλλο μέσο, 

Το Δημόσιο υποχρεούται σε καταβολή της δαπάνης για 
τις μεταφορές: α) των ασφαλισμένων του Δημοσίου, β) των 
ανασφαλίστων οικονομικά αδυνάτων, γ) των αλλοδαπών, 
εφόσον δεν ρυθμίζεται άλλως από διακρατικές συμφωνίες, 
και δ) των μεταφερθέντων και μεταφερομένων για τους 
οποίους δεν προκύπτει ότι υπάγονται σε συγκεκριμένο 
ασφαλιστικό φορέα. 

2. Η διαδικασία, ο τρόπος, οι φορείς και οι λοιπές 
λεπτομέρειες για την πραγματοποίηση των μεταφορών βα¬ 
ρέων περιστατικών θα καθορισθούν με απόφαση του Υ¬ 
πουργού Υγείας, Πρόνοιας και Κοινωνικών Ασφαλίσεων. 

3. Οι δαπάνες καταβάλλονται από τους οικείους ασφα¬ 
λιστικούς φορείς ή το Δημόσιο και στην περίπτωση ακόμη 
που η μεταφορά δεν πραγματοποιείται για οποιονδήποτε 
λόγο. 

4. Οι δαπάνες αερομεταφοράς βαρέως ασθενών, που 
έχουν πραγματοποιηθεί μέχρι της δημοσιεύσεως του πα¬ 
ρόντος και δεν έχουν εξοφληθεί λόγω ελλειπών δικαιολο- 
γητικών, βαρύνουν τον προϋπολογισμό των υπόχρεων α¬ 
σφαλιστικών φορέων και εξοφλούνται από αυτούς, εφόσον 
προσκομιστούν;τα τιμολόγια ή οι σχετικές καταστάσεις του 
μεταφορέως. 

Ειδικότερα οι ανεξόφλητες, λόγω ελλειπών δικαιολογη- 
τικών, δαπάνες για αερομεταφορές βαρέων ασθενών, που 
βαρύνουν το Δημόσιο και πραγματοποιήθηκαν μέχρι 31-12- 
91, θα καλυφθούν από τις πιστώσεις του τακτικού προϋ¬ 
πολογισμού του Υπουργείου Υγείας, Πρόνοιας και Κοινω¬ 
νικών Ασφαλίσεων. 


Άρθρο 33 ' 

1. Οι νοσηλευτικές και υγειονομικές μονάδες του Υπουρ¬ 
γείου Υγείας, Πρόνοιας και Κοινωνικών Ασφαλίσεων συ¬ 
νεργάζονται και παρέχουν στήριξη σε προνοιακά ιδρύματα 
και προνοιακές μονάδες, που λειτουργούν με τη μορφή 
νομικών προσώπων δημόσιου δικαίου ή νομικών προσώπων 
ιδιωτικού δικαίου, μη κερδοσκοπικού χαρακτήρα. 

2. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων καθορίζονται οι λεπτομέρειες της 
συνεργασίας και της στήριξης. 

Άρθρο 34 

Στο άρθρο 3 του ν. 2012/1992 προστίθεται νέα παρά¬ 
γραφος με αριθμό 4 ως ακολούθως: 

'4. Το Ωνάσειο Καρδιοχειρουργικό Κέντρο από της δη¬ 
μοσίευσης του ν. 2012/1992 (ΦΕΚ 28 Α') δεν υπάγεται στο 
δημόσιο τομέα, όπως αυτός επανοριοθετήθηκε με το άρθρο 
51 του ν. 1892/1990 και συμπληρώθηκε με την παρ. 6 του 
άρθρου 4 του ν. 1943/1991. 

Άρθρο 35 

Χρηματοδότηση νοσηλευτικών ιδρυμάτων 

1. Δια προεδρικού διατάγματος, που εκδίδεται με πρόταση 
του Υπουργού Οικονομικών και του Υπουργού Υγείας, Πρό¬ 
νοιας και Κοινωνικών Ασφαλίσεων εντός έτους από την 
έναρξη ισχύος του παρόντος νόμου, καθορίζεται ενιαίο 
οικονομικό πρόγραμμα χρηματοδοτήσεως των νοσηλευτικών 
ιδρυμάτων της χώρας. 

2. Δια του αυτού προεδρικού διατάγματος καθορίζονται 
ειδικότερα τα νοσηλευτικά ιδρύματα που δύνανται να συμ¬ 
μετέχουν στο πρόγραμμα, οι φορείς χρηματοδότησης εις 
βάρος των προϋπολογισμών των οποίων εξασφαλίζονται οι 
πιστώσεις, τα κριτήρια αναλογισμού του ύψους των πιστώ¬ 
σεων σε σχέση με τις συναρτήσεις παραγωγής και παρα¬ 
γωγικότητας των υπηρεσιών των νοσηλευτικών ιδρυμάτων 
προς τους φορείς χρηματοδότησης, η διαδικασία της χρη¬ 
ματοοικονομικής εγγραφής διακινήσεως και διαθέσεως των 
πιστώσεων και η διαδικασία ελέγχου της ανταποδοτικότητας 
των νοσηλευτικών ιδρυμάτων Προς τις χορηγούμενες εις 
αυτά πιστώσεις. 

3. Η ένταξη των φορέων χρηματοδότησης και των νο¬ 
σηλευτικών ιδρυμάτων στο πρόγραμμα δύναται να είναι 
σταδιακή κατά ομάδα φορέων και νοσηλευτικών ιδρυμάτων 
ή κατά υγειονομική περιφέρεια ή κατά νομό, θα πραγμα¬ 
τοποιείται δε διά κοινών υπουργικών αποφάσεων των Υ¬ 
πουργών Οικονομικών και Υγείας, Πρόνοιας και Κοινωνικών 
Ασφαλίσεων και κάθε συναρμόδιου υπουργού εκδιδομένων 
μετά από γνώμη των οικείων φορέων και αφού προηγηθεί 
οικονομοτεχνική μελέτη σκοπιμότητας κατά τά εις το άνω 
προεδρικό διάταγμα ορισθησόμενά. 

4. Οι κείμενες περί δημοσίου λογιστικού διατάξεις θα 
εξακολουθούν να εφαρμόζονται. 

Άρθρο 36 

Υπαγωγή των Τ.Ε.Σ.ΕΆ. του Ε.Ι.Α.Α. στο Υπουργείο 
Εθνικής Παιδείας και Θρησκευμάτων 

1. Οι Τεχνικές Επαγγελματικές Σχολές Ειδικής Αγωγής 
(Τ.Ε.Σ.Ε.Α.) του Εθνικού Ιδρύματος Αποκατάστασης Ανα¬ 
πήρων (Ε.Ι.Α.Α.) Ν.Π.Δ.Δ. οι οποίες ανήκουν στη δευτερο¬ 
βάθμια εκπαίδευση και λειτουργούν σύμφωνα με το π.δ. 
293/1988 (ΦΕΚ 136 Α'), το ν.1566/1985 και την παράγραφο 
1 του άρθρου 30 του ν. 1824/1988 μετατρέπονται σε Δη¬ 
μόσιες Τεχνικές Επαγγελματικές Σχολές Ειδικής Αγωγής 
και υπάγονται εφεξής στο Υπουργείο Εθνικής Παιδείας και 
Θρησκευμάτων, το οποίο αναλαμβάνει από της μετατροπής 
όλα τα έξοδα διοικήσεως και λειτουργίας αυτών. 

2. Οι σχολές της προηγούμενης παραγράφου θα χρησι¬ 
μοποιούν τις εγκαταστάσεις στις οποίες λειτουργούν έως 
σήμερα και μετά την ένταξή τους στο Υπουργείο Εθνικής 
Παιδείας και Θρησκευμάτων, μέχρις ότου δημιουργηθούν 
νέες εγκαταστάσεις με την απαραίτητη υλικοτεχνική υπο¬ 
δομή. 

Η παραχώρηση των ως άνω εγκαταστάσεων ισχύει για 
μία δετία, δυναμένη να παραταθεί για 5 ακόμα έτη με κοινή 
απόφαση των Υπουργών Εθνικής Παιδείας και Θρησκευμά¬ 
των και Υγείας, Πρόνοιας και Κοινωνικών Ασφαλίσεων και 
μετά γνώμη του Διοικητικού Συμβουλίου του Ε.Ι.Α.Α.. 

3. Η κοινωνική μέριμνα, η ιατρική βοήθεια και κάθε είδος 
παροχών που παρέχονται στους μαθητές των Τ.Ε.Σ.Ε.Α. 
από το Υπουργείο Υγείας, Πρόνοιας και Κοινωνικών Ασφα¬ 
λίσεων θα εξακολουθούν να παρέχονται για όσο χρόνο οι 
αναφερόμενες στην παρ. 1 του παρόντος σχολές στεγά¬ 
ζονται στις εγκαταστάσεις του Ε.Ι.Α.Α.. 

4. Για την εφαρμογή της παραγράφου 1, οι θέσεις του 
μόνιμου εκπαιδευτικού προσωπικού, που υπηρετεί κατά τη 
δημοσίευση του νόμου αυτού στις Τ.Ε.Σ.Ε.Α., καταργούνται 
από το Ε.Ι.Α.Α. και μεταφέρονται σε αντίστοιχες θέσεις του 
Υπουργείου Εθνικής Παιδείας και Θρησκευμάτων. 

5. Το εκπαιδευτικό προσωπικό της Υιροηγούμενης παρα¬ 
γράφου εντάσσεται με το βαθμό που κατέχει στις αντίστοιχες 
θέσεις του Υπουργείου Εθνικής Παιδείας και Θρησκευμάτων 
και επιλέγει αν θα εξακολουθήσει να διατηρεί το ασφαλιστικό 
καθεστώς που κατέχει ή θα υπαχθεί στα αντίστοιχα ταμεία 
της νέας υπηρεσίας του. 

Άρθρο 37 

Οι δημόσιες υπηρεσίες, τα νομικά πρόσωπα δημόσιου 
δικαίου (ν.π.δ.δ.) και οι οργανισμοί τοπικής αυτοδιοίκησης 
(ο.τ.α.) επιτρέπεται να αναθέτουν με σύμβαση έργου, κατά 
τις διατάξεις του Ασπκού Κώδικα, την εκτέλεση του έργου 
της καθαριότητας κτιριακών εγκαταστάσεων και των πα¬ 
ραρτημάτων τους σε ειδικά συνεργεία καθαρισμού, εφόσον 
η αμοιβή του αναδόχου δεν υπερβαίνει την απαιτούμενη 
δαπάνη για την πλήρωση των κενών οργανικών θέσεων 
του οικείου κλάδου ή ειδικότητας. Αν δεν εκδηλωθεί εν¬ 
διαφέρον από εταιρείες ή επιχειρήσεις, επιτρέπεται η α¬ 
νάθεση με σύμβαση έργου σε ιδιώτες επαγγελματίες. 


Άρθρο 38 

Από τις διατάξεις του άρθρου 23 του ν. 1882/1990 
προστατεύονται και οι πάσχοντες από σιδηροβλαστική α¬ 
ναιμία, όπως ακριβώς και οι πάσχοντες από μεσογειακή 
αναιμία. 

Άρθρο 39 

Στο άρθρο 43 του ν. 1759/1988, προστίθεται νέα παρά¬ 
γραφος με αριθμό 4, που έχει ως εξής: 

"4. Γιατροί του Κλάδου Ε.Σ.Υ. με ειδικότητα που συμπλή¬ 
ρωσαν τέσσερα συνεχή έτη στον ίδιο βαθμό σε νοσοκομεία 
αγόνων Α' περιοχών, μπορούν ύστερα από αίτησή τους να 
μετατίθενται σε ομοιόβαθμο θέση, σε νοσοκομεία εκτός των 
νομών Αττικής και Θεσ/νίκης με απόφαση του Υπουργού 
Υγείας, Πρόνοιας και Κοινωνικών Ασφαλίσεων. Ο μετατεθείς 
γιατρός καταλαμβάνει είτε κενή θέση ή θέση προς τούτο 
δημιουργουμένη με υπουργική απόφαση. Προϋπόθεση για 
τη μετάθεση είναι η εντοπιότης και η συνυπηρέτηση επί 
εγγάμων". 

Άρθρο 40 

Κατάργηση διατάξεων 

Από της ισχύος του παρόντος καταργείται κάθε γενική 
ή ειδική διάταξη που αντίκειται στον παρόντα νόμο. 

Άρθρο 41 
Έναρξη ισχύος 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά στις επί μέρους διατάξεις του. 

Παραγγέλομε τη δημοσίευση του παρόντος στην Εφημερίδα της Κυ¬ 
βερνήσεως και την εκτέλεσή του ως νόμου του Κράτους. 

Μύκονος, 18 Ιουλίου 1992 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΣΩΤ. ΚΟΥΒΕΛΑΣ Ν. ΚΛΕΙΤΟΣ 

ΟΙΚΟΝΟΜΙΚΩΝ ΕΡΓΑΣΙΑΣ 

ΙΟ. ΠΑΛΑΙΟΚΡΑΣΣΑΣ Α. ΚΑΛΑΝΤΖΑΚΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΔΙΚΑΙΟΣΥΝΗΣ 

Γ. ΣΟΥΡΛΑΣ Μ. ΠΑΠΑΚΩΝΣΤΑΝΤΙΝΟΥ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

Γ. ΣΟΥΦΛΙΑΣ ΑΝΝΑ ΨΑΡΟΥΔΑ-ΜΠΕΝΑΚΗ 


Θεωρήθηκε και τέθηκε η Μεγάλη Σφραγίδα τον Κράτους 

Αθήνα, 20 Ιουλίου 1992 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΠΑΠΑΚΩΝΣΤΑΝΤΙΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


